אליפות העולם באתלטיקה 2009

שמאל|ממוזער|230px|האצטדיון האולימפי של ברלין בזמן התחרויות
אליפות העולם ה-12 באתלטיקה נערכה בין ה-15 ל-23 באוגוסט 2009 בברלין. מרבית התחרויות נערכו באצטדיון האולימפי של ברלין, למעט תחרויות ההליכה וריצת המרתון, שהתחילו והסתיימו בשער ברנדנבורג.

ארגון
ההחלטה על קיום אליפות העולם בברלין התקבלה על ידי התאחדות האתלטיקה הבינלאומית בשנת 2004. ערים נוספות שהגישו את מועמדותן לאירוחה היו ספליט, ולנסיה, בריזביין, בריסל, דלהי, קזבלנקה וטגו. תקציב התחרות נאמד בכ-49.8 מיליון אירו.

האצטדיון האולימפי שבו נערכות התחרויות הוקם עבור אולימפיאדת ברלין (1936), והוא מכיל 74,845 מקומות. הוא אירח גם את משחק הגמר של מונדיאל 2006, ושופץ לקראתו בעלות של 242 מיליון אירו. מארגני האליפות נהנו במידה רבה משיפוץ זה.

אירועים מרכזיים
במהלך האליפות נשברו שלושה שיאי עולם (ביידוי פטיש לנשים ובריצת 100 מטר ובריצת 200 מטר לגברים) וכן חמישה שיאי אליפות. 

ריצות קצרות
נשים
במאבקים בין אמריקניות לג'מייקניות, ניצחו האחרונות בריצת 100 מטר (שלי אן פרייזר), בריצת 100 מטר משוכות (בריג'יט פוסטר-הילטון) ובריצת 400 מטר משוכות (מליין ווקר, עם שיא אליפות, 52.42 שניות), ואילו ידן של האמריקניות הייתה על העליונה בריצת 200 מטר (אליסון פליקס), בריצת 400 מטר (סניה ריצ'רדס) ובמרוץ השליחות ל-400X4 מטרים. בצד זאת, נמנע מפגש בשלב הגמר בין נבחרות השליחות במרוץ השליחות ל-100X4 מטרים, לאחר שהאמריקניות נפסלו בשלב חצי הגמר, והג'מייקניות ניצחו בתחרות זו, כשהקדימו את האצניות מבהאמה.
גברים
שניים משיאי העולם נשברו בידי האצן הג'מייקני יוסיין בולט. בריצת 100 מטר קיזז 11 מאיות משיא העולם שקבע באולימפיאדת בייג'ינג (2008) והעמידו על 9.58 שניות. טייסון גיי ואסאפה פאוול, שקיוו להיאבק עמו על התואר, נותרו מאחור. גיי אמנם קבע את התוצאה השלישית בטיבה בהיסטוריה (אחרי שני שיאי העולם של בולט), 9.71 שניות, אך נאלץ להסתפק במקום השני. פאוול, שיאן העולם לשעבר, סיים במקום השלישי בתוצאה 9.84 שניות.

גיי החליט שלא להתחרות בריצת 200 מטר כדי להתרכז במרוץ השליחים, והותיר את בולט ללא תחרות של ממש במרוץ. בשלב הגמר קבע שיא עולם שני, 19.19 שניות, וקיזז 11 מאיות השנייה מהשיא שקבע בבייג'ינג. הרץ שהגיע שני, הפנמי אלונסו אדוורד, גמא את המרחק ב-19.81 שניות.

מאבק נוסף בין ג'מייקנים לאמריקנים נמנע במרוץ השליחים ל-100X4 מטרים, לאחר שהנבחרת האמריקנית נפסלה בשלב חצי הגמר בשל העברת מקל פסולה. הג'מייקנים ניצחו במרוץ עם שיא אליפות חדש (37.31 שניות) ובמקום השני זכתה נבחרת טרינידד וטובגו.

היריבות בין שני האמריקנים המובילים בריצת 400 מטר, ג'רמי וורינר ולאשון מריט הוכרעה לטובת השני, שניצח בזמן של 44.06 שניות, בעוד וורינר מסיים במקום השני. השליחים האמריקנים ניצחו בקלות במרוץ ל-400X4 מטרים, בתוצאה 2:57.86 דקות, כשתי שניות וחצי לפני הבריטים, שהגיעו במקום השני.

ריצות בינוניות וארוכות
שמאל|ממוזער|250px|קסטר סמניה
שמאל|ממוזער|250px|פיליפס אידווו לאחר ניצחונו בקפיצה משולשת
נשים
בריצת 800 מטר הפתיעה האצנית הדרום אפריקאית בת ה-18 קסטר סמניה כשזכתה במקום הראשון בתוצאה 1:55.45 דקות. זכייתה לוותה בסימני שאלה רבים, לאחר שהתברר כי עוד לפני התחרות ביקשה ממנה התאחדות האתלטיקה הבינלאומית לערוך בדיקות להוכחת היותה אישה, עקב מראהּ הגברי.

במאבק בין הקנייתיות לאתיופיות על השליטה בריצות הבינוניות, הייתה ידן של הקנייתיות על העליונה. ויויאן צ'רויוט ניצחה בריצת 5000 מטר, בעוד לינט צ'פקוומואי מסאי ניצחה בריצת 10000 מטר.

הספרדייה נטליה רודריגס סיימה ראשונה בריצת 1500 מטר, אך נפסלה לאחר שבמהלך המרוץ נתקלה ברצה האתיופית גלטה בוריקה וגרמה לנפילתה. מדליית הזהב הוענקה למרים יוסוף ג'מאל מבחריין, שהגיעה שנייה.
גברים
שלושה שיאי אליפות נקבעו בריצות הבינוניות והארוכות. הקנייתי אזקייל קמבוי קבע זמן של 8:00.43 דקות בריצת 3000 מטר מכשולים, ובן ארצו אבל קירוי ניצח בריצת המרתון בזמן של 2:06:54 שעות. האתיופי קנניסה בקלה קבע שיא אליפות חדש בריצת 10000 מטר (26:46.31 דק'), בניצחונו השני ברציפות בריצה זו. בקלה ניצח גם בריצת 5000 מטר, לאחר שגבר על ברנרד לאגאט שניצח במרוץ שנערך באליפות הקודמת באוסקה. בריצת 800 מטר ניצח הדרום אפריקאי מבולאני מולאודזי.

ענפי שדה
נשים
לראשונה מאז 2003, אלופת העולם בקפיצה במוט ילנה איסינבייבה, המחזיקה גם בשיא העולם, איבדה את תוארה. בשלב הגמר, קבעה לעצמה איסינבייבה גובה התחלתי גבוה יחסית (4.75 מ', לעומת גבהים של 4.25 מ' ו-4.40 מ' בהם בחרו שאר המתחרות), נכשלה בניסיון הראשון, ובהמשך נפסלה בשני ניסיונותיה לעבור גובה של 4.80 מ'. מן ההפקר זכתה הפולנייה אנה רוגובסקה, סגניתה מבייג'ינג, שעברה גובה של 4.75 מ'.

פולנייה נוספת, אניטה ולודרצ'יק, קבעה שיא עולם חדש ביידוי פטיש, 77.96 מ'. בקפיצה לגובה שמרה בלנקה ולאשיץ' על תוארה, לאחר שקפצה לגובה של 2.04 מ'.
גברים
האלוף האולימפי מבייג'ינג בקפיצה במוט, האוסטרלי סטיבן הוקר, זכה גם בתואר אלוף העולם, לאחר שקפץ לגובה של 5.90 מ', בעוד יריביו הצרפתים רומן מניל ורנו לאבילני סיימו במקומות השני והשלישי בהתאמה. הוקר הצליח לנצח אף על פי שהגיע לאליפות פצוע וביצע בגמר רק שתי קפיצות, מהן רק אחת מוצלחת.

ארבעה קופצים לגובה השיגו תוצאה של 2.32 מ', ודירוגם נקבע לפי מספר הפסילות שלהם. במדליית הזהב זכה הרוסי ירוסלב ריבקוב, ובמדליית הכסף זכה הקפריסאי קיריאקוס יואנו, בהישג הגבוה ביותר אי פעם של אתלט ממדינה זו.

אלוף העולם בקפיצה משולשת, הפורטוגלי נלסון אבורה, איבד את תוארו לבריטי פיליפס אידוו, וסיים במקום השני. לעומתו, הסלובני פרימוז' קוזמוס, שזכה במקום השני ביידוי פטיש ב-2007, זכה במקום הראשון.

מטיל הכידון הנורווגי אנדריאס תורקילדסן, שזכה בשני תארים אולימפיים, אך סיים במקום השני בשתי אליפויות העולם הקודמות, זכה הפעם בתואר אלוף העולם, בעוד האלוף היוצא, הפיני טרו פיטקמקי, מסתפק במקום החמישי.

דווייט פיליפס זכה במדליית הזהב בקפיצה לרוחק. את המדליות בענף זה העניקו נכדתו של ג'סי אוונס ובנו ונכדתו של לוץ לונג. אוונס ניצח את לונג בתחרויות הקפיצה לרוחק באולימפיאדת ברלין, למגינת ליבו של אדולף היטלר.

ישראל באליפות
ארבעה ספורטאים ישראלים השתתפו באליפות העולם.

להישג הגבוה ביותר הגיעה אירנה לנסקי, כשבגיל 38 הייתה לאתלטית המבוגרת ביותר שהעפילה לשלב חצי הגמר בריצת 100 מטר משוכות. בשלב המוקדמות רצה בזמן של 13.18 שניות ודורגה במקום ה-22, ובחצי הגמר גמאה את המרחק ב-13.29 שניות, ודורגה במקום ה-24.

אלוף ישראל בקפיצה משולשת, יוחאי הלוי היה מעורב בתקרית מביכה, כאשר שהה באזור האימונים ולא שמע את הקריאה להיכנס לאצטדיון. איש מהמארגנים גם לא חיפש אותו כשלא הגיע, וכשניסה להיכנס לאצטדיון, מנעו זאת ממנו המאבטחים. כפיצוי, הותר להלוי להשתתף בתחרות הקפיצה לרוחק שנערכה מספר ימים לאחר מכן. הוא קפץ למרחק של 7.42 מ', וסיים במקום ה-42 מתוך 45. בעקבות האירועים הודיע סגן יושב ראש האיגוד הישראלי לאתלטיקה, לוי פסבקין, ששהה עם הלוי במקום, על התפטרותו, אך לבסוף השתכנע להישאר בתפקידו לאחר שהצליח לרשום את הלוי למוקדמות הקפיצה לרוחק.

הקופץ במוט יבגני אולחובסקי קפץ לגובה של 5.40 מ', וסיים במקום ה-26 מתוך 32, ואילו רץ המרתון זבדיה וודג' סיים במקום ה-64 מתוך 91, בזמן של 2:34:58 שעות.

תוצאות
נשים
 שם האתלטית התחרות שלב בתחרות תוצאה מיקום אירנה לנסקי ריצת 100 מטר משוכות  מוקדמות 13.18 שניות 22 חצי גמר 13.29 שניות 24
גברים
 שם האתלט התחרות שלב בתחרות תוצאה מיקום וודג' זבדיה ריצת מרתון גמר ישיר 2:34.58 64  יוחאי הלוי קפיצה משולשת מוקדמות לא השתתף - קפיצה לרוחק מוקדמות 7.42 מטר 42 יבגני אולחובוסקי קפיצה במוט מוקדמות 5.40 מטר 26

תוצאות התחרויות
נשים
מקצועות המסלול
התחרות30px30px30px ריצת 100 מטר  שלי אן פרייזר    10.73 שנ' שיא לאומי  קרון סטיוארט    10.75 שנ'  כרמליטה ג'טר    10.90 שנ' ריצת 200 מטר  אליסון פליקס    22.02 שנ'  ורוניקה קמפבל-בראון    22.35 שנ'  דבי פרגוסון-מקנזי    22.41 שנ' ריצת 400 מטר  סניה ריצ'רדס    49.00 שנ'  שריקה ויליאמס    49.32 שנ'  אנטונינה קריבושפקה    49.71 שנ' ריצת 800 מטר  קסטר סמניה    1:55.45 דק'  ג'נט ג'פקוסגאי    1:57.90 דק'  ג'ניפר מדוז    1:57.93 דק' ריצת 1500 מטר  מרים יוסוף ג'מאל    4:03.74 דק'  ליסה דובריסקי    4:03.75 דק'  שאנון רוברי    4:04.18 דק' ריצת 5000 מטר  ויויאן צ'רויוט    14:57.97 דק'  סילביה צ'ביווט-קיבט    14:58.33 דק'  מסרט דפאר    14:58.41 דק' ריצת 10000 מטר  לינט צ'פקוומואי מסאי    30:51.24 דק'  מסלץ' מלקמו    30:51.34 דק'  וודה אייאלאו    30:51.95 דק' ריצת מרתון  שואה באי   סין  2:25:15 שע'  יושימי אוזאקי    2:25:25 שע'  אסלפץ' מרגיה    2:25:32 שע' ריצת 100 מטר משוכות  בריג'יט פוסטר-הילטון    12.51 שנ'  פריסילה לופס-שליפ    12.54 שנ'  דלורין אניס-לונדון    12.55 שנ' ריצת 400 מטר משוכות  מליין ווקר    52.42 שניות שיא אליפות  לשינדה דמוס    52.96 שניות  ג'וזאן לוקאס   53.20 שניות ריצת 3000 מטר מכשולים  מרטה דומיניגס    9:07.32 דק'  יוליה זרודנבה    9:08.39 דק'  מילקה צ'מוס צ'ייווה    9:08.57 דק' הליכה ל-20 ק"מ  אוליב לורניין   1:28:58 שע'  הונג ליו   סין  1:29:10 שע'   מרוץ שליחות 100X4 מ'   סימון פייסישלי אן פרייזראלין בייליקירון סטיוארט  42.06 שנ'  שניקה פרגוסוןצ'אנדרה סטאראפכריסטין אמרטילדבי פרגוסון-מקנזי  42.29 שנ'   מריון וגנראנה מלינגרקתלין טשירךורנה זיילר  42.87 שנ' מרוץ שליחות 400X4 מ'   דבי דאןאליסון פליקס לשינדה דמוס סניה ריצ'רדס  3:17.83 דק'   רוזמרי וייטנובלין ויליאמס-מילסשרפה לוידשריקה ויליאמס  3:21.15 דק'    3:25.16 דק'

מקצועות השדה
התחרות30px30px30px קפיצה לגובה  בלנקה ולאשיץ'    2.04 מ'  אנה צ'יצ'רובה    2.02 מ'  אריאנה פרידריך    2.02 מ' קפיצה במוט  אנה רוגובסקה    4.75 מ'  צ'לסי ג'ונסון   
 מוניקה פירק    4.65 מ'   קפיצה לרוחק  בריטני ריס    7.10 מ'  טטיאנה לבדייבה    6.97 מ'  קארין מיי מליס    6.80 מ' קפיצה משולשת  יארגליס סביניה    14.95 מ' מאבל גיי    14.61 מ'  אנה פייאטיך    14.58 מ' הדיפת כדור ברזל  ואלרי אדמס    20.44 מ'  נאדין קליינרט    20.20 מ'  ליז'יאאו גונג   סין  19.89 מ' זריקת דיסקוס  דני סמואלס    65.44 מ'  יארליס באריוס    65.31 מ'  ניקולטה גראסו    65.20 מ' הטלת כידון  שטפי נריוס    67.30 מ'  בארבורה שפוטאקובה   66.42 מ'  מריה אבקומובה    66.06 מ' יידוי פטיש  אניטה ולודרצ'יק    77.96 מ'שיא עולם  בטי היידלר    77.12 מ' שיא עולם  מרטינה חרסנובה    74.49 מ' קרב שבע  ג'סיקה אניס    6731 נק'  ג'ניפר אוסר    6493 נק'  קמילה חודזיק    6471 נק'

גברים
מקצועות המסלול
התחרות30px30px30px ריצת 100 מטר  יוסיין בולט    9.58 שנ' שיא עולם  טייסון גיי    9.71 שנ'שיא לאומי  אסאפה פאוול    9.84 שנ' ריצת 200 מטר  יוסיין בולט    19.19 שנ' שיא עולם  אלונסו אדוורד    19.81 שנ'  ואלאס ספירמון    19.85 שנ' ריצת 400 מטר  לאשון מריט    44.06 שנ'  ג'רמי וורינר    44.60 שנ'  רני קואו   45.02 שנ' ריצת 800 מטר  מבולאני מולאודזי    1:45.29 דק'  אלפרד קירווה יגו    1:45.35 דק'   יוסוף סעד כאמל    1:45.35 דק' ריצת 1500 מטר  יוסוף סעד כאמל    3:35.93 דק'  דרסה מקונן    3:36.01 דק'  ברנרד לגט    3:36.20 דק' ריצת 5000 מטר  קנניסה בקלה    13:17.09 דק'  ברנרד לגט    13:17.33 דק'  ג'יימס קוואליה קורוי    13:17.78 דק' ריצת 10000 מטר  קנניסה בקלה    26:46.31 דק'  שיא אליפות  זרסנאי טדסה    26:50.12 דק'  מוזס נדיימה    26:57.39 דק' ריצת מרתון  אבל קירוי    2:06.54 שעות  שיא אליפות  עמנואל קיפצ'ירצ'יר    2:07.48 שעות  טסגאי קבדה    2:08.35 שעות ריצת 110 מטר משוכות  ראיין בראת'ווייט    13.14 שנ'שיא לאומי  טרנס טראמל    13.15 שנ'  דייוויד פיין    13.15 שנ' ריצת 400 מטר משוכות  קירון קלמנט    47.91 שנ'  חאווייר קולסון    48.09 שנ'  ברשון ג'קסון    48.23 שנ' ריצת 3000 מטר מכשולים  אזקייל קמבוי    8:00.43 דק'שיא אליפות  ריצ'רד קיפקמבוי מאטילונג    8:00.89 דק'  בועבדאללה טהרי    8:01.18 דק' הליכה ל-20 ק"מ  ואלרי בורצ'ין    1:18:41 שע'  האו ואנג   סין  1:19:06 שע'  אדר סאנצ'ס    1:19:22 שע' הליכה ל-50 ק"מ  סרגיי קירדיאפקין    3:38:35 שע'  טרונד ניימרק    3:41:16 שע' שיא לאומי  חסוס אנחל גרסיה    3:41:37 שעות מרוץ שליחים 100X4 מ'   סטיב מאלינגס מייקל פרייטר  יוסיין בולט  אסאפה פאוול  37.31 שנ'שיא עולם  דארן בראון  מארק ברנס  עמנואל קלנדר  ריצ'רד תומפסון  37.62 שנ'   סיימון ויליאמסון  טיירון אדגר  מרלון דבוניש  הארי אייקינס-אריטי  38.02 שנ' מרוץ שליחים 400X4 מ'   אנג'לו טיילור  ג'רמי וורינר  קירון קלמנט  לאשון מריט   2:57.86 דק'  קונרד ויליאמס  מייקל בינגהאם  רוברט טובין מרטין רוני  3:00.53 דק'  ג'ון סטפנסן בן אופריינס  טריסטן תומאס  שון רו  3:00.90 דק'

מקצועות השדה
התחרות30px30px30px קפיצה לגובה  ירוסלב ריבקוב    2.32 מ'  קיריאקוס יואנו    2.32 מ'  סילבסטר בדנרק   
 ראול ספאנק    2.32 מ' קפיצה במוט  סטיבן הוקר    5.90 מ'  רומן מניל    5.85 מ'  רנו לאבילני    5.80 מ'  קפיצה לרוחק  דווייט פיליפס    8.54 מ'  גודפרי חוטסו מוקואנה    8.47 מ'  מיצ'ל ואט    8.37 מ'  קפיצה משולשת  פיליפס אידוו    17.73 מ'  נלסון אבורה    17.55 מ'  אלקסי קופיו    17.36 מ' הדיפת כדור ברזל  כריסטיאן קאנטוול    22.03 מ'  תומאש מאייבסקי    21.91 מ'  ראלף בארטלס    21.37 מ' זריקת דיסקוס  רוברט הרטינג    69.43 מ'  פיוטר מלכובסקי    69.15 מ' שיא לאומי  גרד קנטר    66.88 מ' הטלת כידון  אנדריאס תורקילדסן    89.59 מ'  גיירמו מרטינס    86.41 מ'  יוקיפומי מורקאמי    82.97 מ' יידוי פטיש  פרימוז' קוזמוס    80.84 מ'  שימון ז'ולקובסקי    79.30 מ'  אלכסיי זגורניי    78.09 מ' קרב עשר  טריי הארדי    8790 נק'  לאונל סוארס    8640 נק'  אלכסנדר פוגורלוב    8528 נק'

טבלת המדליות

 מקום מדינה זהב  כסףארד סך הכל   1    10  6  6  22 2    7  4  2  13 3    4  5  2  11 4    4  3  6  13 5    2  4  2  8 6   (מארחת)  2  3  4  9 7    2  2  4  8 8    2  2  2  6 9    2  1  0  3 10    2  0  2  4 11    2  0  1  3 12    1  4  1  6 13   סין  1  1  2  4 14    1  1  0  2 15    1  0  1  2 16    1  0  0  1 16    1  0  0  1 16    1  0  0  1 16    1  0  0  1 20    0  1  2  3 20    0  1  2  3 22    0  1  1  2 22    0  1  1  2 24    0  1  0  1 24    0  1  0  1 24    0  1  0  1 24    0  1  0  1 24    0  1  0  1 24    0  1  0  1 24    0  1  0  1 24    0  1  0  1 32    0  0  1  1 32    0  0  1  1 32    0  0  1  1 32    0  0  1  1 32    0  0  1  1 32    0  0  1  1  בסך הכל  47  48  47  142

קישורים חיצוניים


 אליפות העולם באתר התאחדות האתלטיקה הבינלאומית

הערות שוליים

2009
קטגוריה:2009 בספורט
קטגוריה:ברלין: תחרויות ספורט
קטגוריה:גרמניה: אתלטיקה
קטגוריה:2009 בגרמניה